text: divendres, 16 de maig de 2014 08:04
  Raquel Sánchez: "Nosaltres defensem una Europa social"
  El PSC de Gavà, ha demanat el vot per l'esquerra a Europa i insisteix en destacar la importància d'aquests comicis pel nostre futur
  L'Agrupació local de PSC a Gavà segueix aquests dies fent campanya a peu de carrer per explicar a la ciutadania el que qualifiquen com "unes eleccions claus pel nostre futur". Segons ha precisat la Primera Secretària del partit a Gavà i alcaldessa del municipi, Raquel Sánchez, "el proper 25 de maig és primordial acudir a les urnes perquè ens hi juguem molt, ens toca decidir quin és el model d'Europa que volem, si el de la dreta conservadora, del PP, C's i CiU, el de la troica, que ratifica les polítiques d'austeritat i retallades, o volem optar per la nostra opció d'esquerres a una Europa social, que defensi les persones i la classe treballadora".
  Sánchez destaca que, "entre les propostes que defensem hi ha la de destinar el 6% del producte interior brut dels països a tot allò que té a veure amb la recerca i la investigació. També volem garantir un salar mínim interprofessional que sigui just i defensi la dignitat de les persones".
  Sánchez assegura que "és fonamental participar en aquests comicis perquè les polítiques que es dissenyen a Europa tenen una incidència molt directa en les persones i en els municipis".
  Etiquetes: Eleccions europees Partits Polítics Política PSC-Partit dels Socialistes de Catalunya Raquel Sánchez